Diari Oficial de la Generalitat Valenciana


Sumari del DOGV 1714, del 31-01-1992 (1992/823794)

DECRET 11/1992, de 16 de gener, del Govern Valencià, pel qual estableix les bases i els criteris uniformes per a les seleccions, formació, promoció i mobilitat de les policies locals, escales superior, tècnica i executiva. Categories d'inspectors, sots-inspectors, oficials, sots-oficials i sergents.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/01/16/11/dof/vci/html**

### Dades del document

Número de DOGV
:   1714

Data del DOGV
:   31-01-1992

Secció del DOGV
:   DISPOSICIONS GENERALS

Número del document
:   1992/823794


Data del document
:   16-01-1992

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 11/1992, de 16 de gener, del Govern Valencià, pel qual estableix les bases i els criteris uniformes per a la selecció, formació, promoció i mobilitat de les policies locals, escales superior, tècnica i executiva. Categories d'inspectors, sots-inspectors, oficials, sots-oficials i sergents.  
La Llei de la Generalitat Valenciana 2/1990, de 4 d'abril, de Coordinació de Policies Locals de la Comunitat Valenciana, estableix les bases per a satisfer les necessitats de coordinació de les actuacions de la policia local que hi ha en els municipis de la Comunitat Valenciana, i per a una idònia selecció i formació dels funcionaris dels esmentats cossos. Aquesta llei també possibilita, en l'article 24, la mobilitat de la policia local de manera que aquests puguen ocupar places vacants en les plantilles d'altres municipis.  
La llei atribueix al Govern Valencià, entre d'altres, l'exercici de les funcions de fixació reglamentària de bases i criteris uniformes per a la selecció, formació, promoció i mobilitat dels membres de les policies locals, a les quals han d'adaptar-se els ajuntaments en aprovar els seus reglaments i convocatòries. Igualment, li atribueix la determinació reglamentària del percentatge de reserva de places per a mobilitat.  
Per tant, complint el que disposa l'article 4.1.b), i la disposició final primera de la Llei 2/1990, de 4 d'abril, abans esmentada, i després de l'informe de la Comissió de Coordinació de Policies Locals, a proposta del Conseller d'Administració Pública i després de la deliberació del Govern Valencià, en la reunió del dia 16 de gener de 1992,  
DECRETE:  
CAPITOL I  
Disposicions generals  
Article primer  
Les proves que convoquen els municipis de la Comunitat Valenciana per a la selecció de membres de la policia local, escala superior, categories d'inspector, sots-inspector i oficial; escala tècnica, categoria de sots-oficial, i escala executiva, categoria de sergent, es regiran per les bases de la convocatòria que aprove el ple de la corporació, les quals hauran d'adaptar-se als criteris següents:  
a) El procés selectiu haurà de garantir el compliment dels principis constitucionals d'igualtat, mèrit i capacitat, i també el de publicitat; i constarà de les proves selectives que s'establesquen i de la superació d'un curs teòrico-pràctic.  
b) El nombre d'aspirants aprovats en les proves selectives no podrà excedir del de places convocades, al qual podran afegir-se les vacants que es produesquen entre la publicació de l'oferta pública d'ocupació i la convocatòria de què es tracte, si així ho estableix aquesta, dins els límits assenyalats en l'article 18 de la Llei 30/1984, de 2 d'agost.  
c) El tribunal formularà proposta al president de la corporació dels aspirants que, després d'haver superat les proves selectives i d'haver presentat la documentació exigida per les bases de la convocatòria, han de realitzar el curs de capacitació, de contingut teòrico-pràctic, i de caràcter selectiu, a l?Institut Valencià de Seguretat Pública, amb una durada de 2 mesos.  
Article segon  
1. Després d'haver acabat el curs teòrico-pràctic, l?Institut Valencià de Seguretat Pública comunicarà a l'òrgan competent de la corporació local la llista dels aspirants que hagen superat el curs de selecció i formació, amb indicació de la puntuació o les qualificacions obtingudes, si Cal, a l?efecte del nomenament.  
2. Els nomenaments hauran d'efectuar-se en el termini màxim de quinze dies, a comptar des que l?Institut Valencià de Seguretat Pública els comunique.  
3. En cada convocatòria els aspirants que no superen el curs de selecció i formació, podran incorporar-se al curs immediatament posterior. Si no superen aquest segon curs perdran el dret a participar en el procés selectiu.  
Article tercer  
1. Per a la realització del curs teòrico-pràctic, els aspirants seran nomenaments funcionaris en pràctiques i percebran amb càrrec a la corporació corresponent una retribució equivalent al sou i les pagues extraordinàries corresponents al grup, escala i categoria a què aspiren.  
2. No obstant això, si les pràctiques es fan ocupant el nou lloc de treball, l?import anterior s'incrementarà amb les retribucions complementàries corresponents a l?esmentat lloc.  
3. Els funcionaris en pràctiques que ja estiguen prestant serveis remunerats en l'administració com a funcionaris de carrera es regiran per les següents normes:  
A) Durant el període de pràctiques no podran percebre cap remuneració pel seu lloc de treball.  
B) A l'efecte retributiu hauran d'optar entre:  
a) Percebre una remuneració pel mateix import que la que li correspondria en el seu lloc de treball o,  
b) la que corresponga d'acord amb les assenyalades anteriorment.  
Article quart  
Per a poder participar en les proves selectives, els aspirants hauran de reunir els següents requisits, referits al dia en què acabe el termini d'admissió de sol·licituds:  
a) Tenir la nacionalitat espanyola.  
b) Estar en possessió de la titulació acadèmica, o equivalent, requerida per a cada escala en l'article 14 de la Llei de la Generalitat Valenciana 2/1990, de 4 d'abril, o complir les condicions per a obtenir-la en la data en què acabe el termini de presentació d'instàncies.  
c) No patir cap malaltia o defecte físic que impedesca l?exercici de les funcions.  
d) Tenir fets els 18 anys i no excedir de 55 anys. Aquestes edats es refereixen al dia en què finalitze el termini de presentació d'instàncies.  
e) No haver estat separat mitjançant expedient disciplinari del servei de l?estat, de les comunitats autònomes o de les entitats locals, ni trobar-se inhabilitat per a l?exercici de les funcions públiques.  
f) Estar en possessió dels permisos de conduir per a vehicles de les classes A-2 i B-2.  
Article cinqué  
1. Exercicis i temaris  
a) L'exercici o prova psicotècnica i el reconeixement mèdic precediran les proves selectives, les quals constaran, com a mínim, per a totes les escales, d'un exercici pràctic sobre un supòsit policial, un test de cultura policial i un exercici de coneixements del valencià.  
b) En les proves selectives convocades per torn lliure s'exigirà, a més, una prova d'aptitud física.  
c) Les proves selectives corresponents a l?escala executiva constaran, a més, d'un exercici ortogràfic i de composició.  
d) D'altra banda, en les proves selectives corresponents a l?escala superior, se substituirà l?exercici pràctic sobre el supòsit policial per la presentació d'una memòria-projecte.  
2. El Conseller d'Administració Pública determinarà el contingut mínim dels exercicis i els programes de les proves selectives.  
3. Les corporacions locals que convoquen podran addicionar al programa mínim que s'establesca, amb caràcter obligatori o voluntari, temes sobre matèries específiques relacionades amb les funcions atribuïdes al lloc de treball i amb l?entorn sòcio-local, i també establir exercicis teòrics o pràctics sobre les matèries addicionades.  
Article sisè  
Els exercicis obligatoris tindran caràcter eliminatori, i la seua qualificació serà de 0 a 10 punts. Els aspirants que no arriben a la puntuació de 5 punts en cada un d'aquests seran eliminats. S'exeptua el del coneixement del valencià, obligatori però no eliminatori, la qualificació del qual serà de 0 a 2 punts. Les proves d'aptitud física, si se celebren, es qualificaran com a apte o no apte.  
CAPITOL II  
Promoció interna  
Article setè  
Les convocatòries per a la provisió de llocs dels cossos de policies locals de les escales superior, tècnica i executiva, en les corresponents categories, reservaran per a la promoció interna dels membres del cos de la policia local de l'ajuntament que convoque el percentatge assenyalat en l'annex, d'acord, en tot cas, amb el que disposa l'article 23.3 de la Llei de la Generalitat Valenciana 2/1990, de 4 d'abril, de Coordinació de Policies Locals de la Comunitat Valenciana.  
Article vuitè  
1. El contingut mínim dels exercicis i programes, i també els barems d'aplicació als concursos-oposició de promoció interna, els establirà el Conseller d'Administració Pública.  
2. Per a participar en els concursos de promoció interna s'hauran de reunir els següents requisits, referits al dia en què finalitze el termini d'admissió de sol·licituds:,  
a) Ser funcionari de carrera integrat en la subescala de serveis especials, policia local, de l?escala o categoria immediatament inferior a la de la plaça oferta en el municipi convocant.  
b) Estar en possessió de la titulació corresponent exigida a l?escala a la qual es concorre, o tenir les condicions per obtenir-la en la data que finalitze el termini de presentació d'instàncies.  
c) Haver estat dos anys com a mínim en la categoria immediatament inferior.  
d) No patir cap malaltia ni defecte físic que impedesca exercir normalment les funcions pròpies de l?escala i categoria a què aspira.  
e) No trobar-se suspès en ferm ni inhabilitat per a l?exercici de funcions públiques.  
f) Estar en possessió dels permisos de conducció de vehicles de les classes A-2 i B-2.  
Article novè  
Les places que ofertes al torn de promoció interna no s'ocupen, s'incrementaran al torn lliure. De la mateixa manera, les places ofertes al torn lliure i també les afegides a aquest torn procedents de promoció interna que no s'hi ocupen, passaran al torn de mobilitat, d'acord amb els criteris bàsics d'aquest decret i amb els que s'establesquen en les disposicions que els despleguen.  
CAPITOL III  
Torn de mobilitat  
Article deu  
Els membres dels cossos de la policia local de la Comunitat Valenciana, independentment de l'escala i categoria a què pertanyen, podran ocupar, amb caràcter voluntari, places vacants en altres cossos de policies locals, en la forma i condicions que estableix aquest decret.  
Article onze  
Per als llocs de treball de les escales superiors, tècnica i executiva, el dret a la mobilitat s'exercirà en la forma i en les condicions que tot seguit s'estableixen:  
a) Les convocatòries de selecció per a accedir a llocs de treball de les escales superiors, tècnica i executiva, categories d'inspector, sots-inspector, oficial, sots-oficial i sergent, incloses en la corresponent oferta d'ocupació pública de cada corporació local, reservaran per a proveir pel procediment de concurs de mèrits entre funcionaris de la mateixa escala i categoria, que pertanyen a altres cossos de la policia local de la Comunitat Valenciana, els percentatges que s'estableixen en l'annex d'aquest decret atenent criteris de població i de plantilla.  
b) Prèviament a la realització del concurs de mobilitat per a ocupar les vacants als cossos de policia local, escales superior, tècnica i executiva, en les distintes categories, l'ajuntament corresponent haurà d'haver convocat o resolt el concurs-oposició per al torn de promoció interna i les proves selectives del torn lliure.  
c) Tots els llocs de treball esmentats que resulten adjudicats per concursos de mobilitat es consideraran de caràcter voluntari i, en conseqüència, no generaran el dret al pagament d'indemnització per cap concepte. Els llocs que, oferts a funcionaris d'altres cossos de policia local, no s'ocupen per qualsevol motiu, incrementaran els que han de ser proveïts per oposició lliure.  
Article dotze  
1. El contingut mínim dels exercicis i programes, i també els barems d'aplicació als concursos de mobilitat que es convoquen d'acord amb el que disposen els articles precedents, els establirà el Conseller d'Administració Pública.  
2. Per a participar en aquests concursos s'hauran de reunir els següents requisits, referits al dia en què finalitze el termini d'admissió de sol·licituds.  
a) Ser funcionari de carrera, integrat en la subescala de serveis especials, policia local, de qualsevol dels municipis de la Comunitat Valenciana, de la categoria que es convoca.  
b) Haver estat dos anys, com a mínim, en el lloc de treball des del qual es concursa.  
c) Estar en possessió de la titulació requerida a l?escala a la qual pertanya, segons el que disposa l'article 14 de la Llei de la Generalitat Valenciana 2/1990-, de 4 d'abril, o tenir complides les condicions per a obtenir-la en la data en què finalitze el termini de presentació d'instàncies.  
d) Que no li falten menys de deu anys per a complir l?edat de jubilació forçosa.  
e) No patir cap malaltia ni defecte físic que li impedesca exercir normalment les funcions pròpies de la seua escala o categoria.  
f) No trobar-se suspès en ferm, ni inhabilitat per a l?exercici de funcions públiques.  
g) Estar en possessió dels permisos de conducció de vehicles de les classes A-2 i B-2.  
h) Qualsevol altre requisit que s'establesca per a la promoció interna dels funcionaris de la policia local.  
CAPITOL IV  
Tribunals  
Article tretze  
El tribunal que jutge les proves dels concursos de mèrits del torn de mobilitat i del torn de promoció interna serà el mateix que intervinga en el procés de selecció del torn lliure.  
Article catorze  
1. La composició mínima dels tribunals qualificadors serà la següent:  
President:  
L'alcalde-president de l'ajuntament o regidor en qui delegue.  
Vocals:  
- Un representant del professorat oficial, designat per L'Institut Valencià de Seguretat Pública.  
- Un representant de l'Administració de la Generalitat Valenciana.  
- El cap del cos de la policia local de la corporació convocant, i si no hi ha, un funcionari de la corporació d'igual o superior categoria.  
- Dos representants dels treballadors, designats per la junta de personal de l'ajuntament corresponent.  
Secretari:  
El de la corporació o el funcionari que delegue, el qual actuarà a més com a vocal.  
2. La designació del tribunal inclourà la dels respectius suplents.  
3. Podran nomenar-se assessors del tribunal per a les proves tècniques i d'aptitud física. El seu nomenament haurà de fer-se públic amb el del tribunal.  
CAPITOL V  
Convocatòries  
Article quinze  
Les convocatòries per a la provisió de llocs vacants previstes en aquest decret es publicaran en el butlletí oficial de la província i en el Diari Oficial de la Generalitat Valenciana, en els termes establerts per l'article 97 de la Llei de Bases de Règim Local i l'article 20.2 de la Llei de la Generalitat Valenciana 2/1990, de 4 d'abril, de Coordinació de Policies Locals de la Comunitat Valenciana.  
DISPOSICIONS TRANSITORIES  
Primera  
Les convocatòries dels llocs vacants en els cossos de policia local que han estat aprovades pel ple de la corporació a l'entrada en vigor d'aquest decret, es regiran pel que s'hi dispose.  
Segona  
Les convocatòries per a cobrir places vacants en els cossos de policia local dels diferents ajuntaments que s'hagen publicat en el butlletí oficial de la província o en el Diari Oficial de la Generalitat Valenciana abans de l'entrada en vigor d'aquest decret, es regiran pel que disposen les bases d'aquestes.  
DISPOSICIONS FINALS  
Primera  
El Conseller d'Administració Pública dictarà les disposicions que calguen per al desenvolupament i l'aplicació d'aquest decret.  
Segona  
Aquest decret entrarà en vigor el dia de la seua publicació en el Diari Oficial de la Generalitat Valenciana.  
Valencia, 16 de gener de 1992.  
El Conseller d'Administració Pública,   
EMERIT BONO I MARTINEZ  
ANNEX  
Percentatges de reserva per als funcionaris de carrera de cossos de policia local, escales superior, tècnica i executiva, de la Comunitat Valenciana.  
En les convocatòries de selecció per a l'accés a llocs de treball vacants de les escales superior, tècnica i executiva de la policia local, es reservaran els percentatges següents per a la seua provisió, inclosos en la corresponent oferta pública d'ocupació de cada corporació local, per promoció interna, torn lliure i per concurs de mèrits per a mobilitat entre els funcionaris de carrera pertanyents a altres cossos de policia local de la Comunitat Valenciana:  
Distribució de places vacants  
 Nombre de Promoció Turn  
places ofertes interna lliure Mobilitat  
   
 1 1 - -  
 2 1 1 -  
 3 2 1 -  
 4 2 1 1  
 5 3 1 1  
 6 3 2 1  
 7 4 2 1  
 8 4 2 2  
 9 5 2 2  
 10 5 3 2  
 11 6 3 2  
 12 6 4 2  
 13 7 4 2  
 14 7 4 3  
 15 8 4 3  
 16 8 4 4  
 17 9 4 4  
 18 9 5 4  
 19 10 5 4  
 20 10 6 4  
 » 20 1/2 N 1/1 V-7 5  
N: nombre de places ofertes.


Còpia Permalink ELI